यूपीए की दूसरी बड़ी पार्टी है कि डीएमके, उसके नेता एम करूणानिधि ने भी पेट्रोल की कीमतों में वृद्धि का बिगुल बजा दिया है लेकिन सबको मालूम है कि वह बस बिगुल ही बिगुल है. उसका नतीजा कुछ भी नहीं होने वाला है. इसका कारण यह है कि करूणानिधि की पार्टी और परिवार के नेता तरह-तरह के भ्रष्टाचार के मामलों में फंसे हैं. अगर केंद्र की सरकार को गुस्सा आ गया तो करुणानिधि का परिवार के राजनीतिक ताक़त के रूप में शून्य हो जाएगा. इसलिए वे भी केवल रस्मी विरोध करके अलग हो जायेंगे. उनको भी मालूम है कि अगर उनके सर से केंद्र सरकार का साया हट गया तो वे कहीं के नहीं रह जायेंगे और राजनीतिक रूप से उनको ठिकाने लगाने के मौके की तलाश कर रही तमिलनाडू की मुख्यमंत्री जयललिता उनको तबाह कर देंगीं.